Fólkatalið var 49.331 tann 1. apríl í ár og er vaksið við 591 fólkum síðani 1. apríl í fjør. Tað svarar til 1,2%, ið er stórur fólkavøkstur í einum 12-mánaðarskeiði. Fráflytingin minkar Í 2012 minkaði fólkatalið við 142–nú er tað vaksið við 591. Burðaravlopið er 225, ið er munurin millum fødd og deyð, men hetta er lítið vaksið. Og tað er tí serliga munurin millum fráflyting og tilflyting, sum gongur rætta vegin. Tey yngru vaksa í tali Higartil hevur afturvendandi niðurlagið verið, at aldursbólkurin fyri tey upp til 40 ár minkar, meðan tey yvir 40 ár gerast fleiri í tali. Síðan tann 1. januar 2014 er tann yngri parturin av fólkinum vaksin við 512 fólkum. Eldri parturin av fólkinum veksur tó framvegis meira, har eru vorðin 666 fólk fleiri. Vekir vón Nú byrja tey yngri enn 40 næstan at vaksa eins nógv og tey eldri. Sum haldari fært tú atgongd til alt tilfar í blaðnum á netinum, umframt tíðindi. Trýst á "Tekna hald" og skráset teg